**СҚО әкімдігінің табиғи ресурстар және табиғат пайдалануды реттеу басқармасының мемлекеттік қызметті көрсету мәселесі**

**жөніндегі есебі**

**Жалпы ереже**

1. Қызмет көрсетуші туралы мәлімет.

«Солтүстік Қазақстан облысы әкімдігінің табиғи ресурстар және табиғат пайдалануды реттеу басқармасы» коммуналдық мемлекеттік мекемесі (бұдан әрі – Басқарма) Солтүстік Қазақстан облысы аумағында орман, аңшылық, балық, су шаруашылығы, ерекше қорғалатын табиғи аумақтар, қоршаған ортаны және жануарлар және өсімдік дүниесінің өзге де объектілерін қорғау саласында басшылықты жүзеге асыратын Қазақстан Республикасының мемлекеттік органы болып табылады.

Басқарманың миссиясы:

Өкілеттігі шеңберінде өңірдің қоршаған ортасын қорғау саласын басқару, экологиялық жағдайды жақсартуға және экологиялық қауіпсіздікті қамтамасыз етуге бағытталған бірыңғай табиғатты қорғау саясатын қалыптастыру.

Басқарманың міндеті:

1) орман, аңшылық, балық, су ресурстарын, өзге де өсімдік және жануарлар дүниесі ресурстарын реттеу және ұтымды пайдалануды қамтамасыз ету;

2) орман, аңшылық, су, балық шаруашылығы, ерекше қорғалатын табиғи аумақтар мәселесі бойынша мемлекеттік саясатты іске асыруға қатысу;

3) қоршаған ортаның орнықтылығын сақтау және жақсарту мақсатында облыстың ормандылығын арттыру;

4) өсімдік, жануарлар дүниесінің биологиялық әртүрлілігін, бірегей үлгідегі және сирек ландшафтыларды сақтау;

5) ормандардың өнімділігін, аңшылық және балық ресурстарын көбейту;

6) қоршаған ортаны қорғау;

Басқарманың штаттық саны 22 бірлік. Басқарманың құрылымы 6 бөлімнен тұрады. Басқарманың мекенжайы: СҚО Петропавл қаласы, Парк к-сі, 57В.

1. Мемлекеттік қызмет көрсету туралы ақпарат:

- мемлекеттік қызмет көрсету - 9;

Басқармамен стандарттарға сәйкес әзірленген реглементтерге сай 8 мемлекеттік қызмет көрсетіледі және бір қызмет ведомстваға бағынысты орман мекемелерімен жүргізіледі. 2016 жылы 25083 мемлекеттік қызмет көрсетілген. Қарастыру мерзімін бұзушылық пен шағым жоқ.

Тізбесі:

1) «II, III және IV санат объектілері үшін қоршаған ортаға эмиссияға рұқсат беру» (2016 жылғы 13 маусымдағы №209 қаулы).

2) «II, III, IV санат объектілеріне мемлекеттік экологиялық сараптама қорытындысын беру»(2016 жылғы 13 маусымдағы №209 қаулы).

3) «Орман ресурстарын сауықтыру, рекреациялық, тарихи-мәдени, туристік және спорттық мақсаттар; аңшылық шаруашылығының мұқтаждары; жанама орман пайдалану үшін ұзақ мерзімді орман пайдалануға берілген мемлекеттік орман қоры жерлерінде учаскелерді құрылыс объектілерін салуға пайдалануға рұқсат беру» (2015 жылғы 25 қыркүйектеші № 379 қаулы);

4) «Ағаш кесу және орман билетін беру» (ведомствоға бағынысты орман шаруашылығы коммуналдық мемлекеттік мекемелері көрсетеді)(2015 жылғы 09 қазандағы № 406 қаулы);

5) «Мемлекеттік орман қоры учаскелерінде ұзақ мерзімді орман пайдалану шартын мемлекеттік тіркеу» (2015 жылғы 09 қазандағы № 406 қаулы);

6) «Облыстың жергілікті атқарушы органдарының жануарлар дүниесін пайдаланушыларға аңшылық алқаптар мен балық шаруашылығы су айдындарын және (немесе) учаскелерін бекітіп беру мен аңшылық және балық шаруашылықтарының қажеттіліктері үшін сервитуттарды белгілеу жөнінде шешімдер қабылдауы»2015 жылғы 09 қазандағы № 406 қаулы);

7) «Жануарлар дүниесін пайдалануға рұқсат беру» (2015 жылғы 09 қазандағы № 406 қаулы);

8) «Су объектілерін оқшауланған немесе бірлесіп пайдалануға конкурстық негізде беру» (постановление № 413 от 16 октября 2015 года);

9) «Жерүсті су объектілері жоқ, бірақ ауызсу сапасындағы жерасты суларының жеткілікті қоры бар аумақтарда ауызсумен және шаруашылық-тұрмыстық сумен жабдықтауға байланысты емес мақсаттар үшін ауызсу сапасындағы жерасты суларын пайдалануға рұқсат беру» (2015 жылғы 16 қазандағы № 413 қаулы).

- «Азаматтарға арналған үкімет» мемлекеттік корпорациясы» арқылы көрсетілген мемлекеттік қызметтер саны - 2;

- тегін және (немесе) ақылы көрсетілетін мемлекеттік қызметтер саны -9;

- қағаз жүзінде көрсетілген мемлекеттік қызметтер саны-1,

- электрондық нұсқада -8;

- бекітілген мемлекеттік қызмет көрсету стандарттары мен регламенттерінің саны – 9;

3. Ең талап етілген мемлекеттік көрсетілетін қызметтер туралы ақпарат.

Ең талап етілген мемлекеттік көрсетілетін қызметтер «II, III және IV санаттардағы объектілер үшін қоршаған ортаға эмиссияға рұқсат беру» – 1179, «II, III және IV санаттардағы объектілер үшін мемлекеттік экологиялық сараптама қорытындысын беру» – 651; «Ағаш кесу және орман билетін беру» – 1061; «Жануарлар дүниесін пайдалануға рұқсат беру» – 22815 берілді. Барлығы 2016 жылы 25083 мемлекеттік қызмет көрсетілді.

1. Көрсетілетін қызметті алушылармен жұмыс істеу.
2. Мемлекеттік қызмет көрсету тәртібі туралы ақпарат көзі мен қол жеткізу орындары туралы мәлімет. Басқарма мамандары үнемі мемлекеттік қызмет көрсету жөнінде ақпараттық-түсіндіру жұмысын жүргізеді. Жұмыс кеңестері мен алқаларда мемлекеттік қызмет көрсету мерзімі мен сапасы мәселесі қаралады. 2016 жылғы 28 қарашада сыбайлас жемқорлықтың алдын алу және мемлекеттік қызметтің көрсетілуіне ішкі бақылау жүргізу бойынша сабақ өткізілді, ведомствоға бағынысты орман шаруашылықтарының орынбасарлары қатысты.

Басқармада және ведомствоға бағынысты орман шаруашылығы мекемелерінде мемлекеттік қызмет көрсету жөнінде ақпараттық стендтер ресімделді. Басқарманың сайтында мемлекеттік көрсетілетін қызмет тізбесі мен нормативтік құқықтық актілер, мемлекеттік көрсетілетін қызметтердің регламенттері мен стандарттар орналастырылды. Басқарманың және ведомствоға бағынысты мекемелердің мемлекеттік қызметі туралы ақпарат тұрақты түрде «Солтүстік Қазақстан» және «Северный Казахстан» газеттерінде орналастырылады.

1. Мемлекеттік көрсетілетін қызмет стандарттарын көпшілік алдында талқылау туралы ақпарат.

Басқарманың мемлекеттік қызметтің көрсетілуіне жауапты мамандары қоршаған ортаны қорғау саласындағы стандарттар жобаларын талқылауға қатысты.

1. Мемлекеттік қызмет көрсету рәсімінің ашықтығын қамтамасыз етуге бағытталған іс-шаралар (түсіндіру жұмыстары, семинарлар, кездесулер, сұхбаттар мен өзге).
2. Мемлекеттік қызмет көрсету рәсімін жетілдіру қызметі.
3. Мемлекеттік қызмет көрсету рәсімін оңтайландыру және автоматтандыру нәтижесі. Мемлекеттік қызмет көрсетуді оңтайландыру нәтижесінде «II, III және IV санаттардағы объектілер үшін қоршаған ортаға эмиссияға рұқсат беру», «II, III және IV санаттардағы объектілер үшін мемлекеттік экологиялық сараптама қорытындысын беру» мемлекеттік қызметтерін көрсету мерзімі қысқартылды.
4. Мемлекеттік қызмет көрсету саласындағы қызметкерлердің біліктілігін арттыруға бағытталған іс-шаралар – 1. Жануарлар дүниесі және балық ресурстары бөлімінің басшысы Е.Б. Тәшімов.
5. Мемлекеттік қызмет көрсету рәсімін нормативтік-құқықтық жетілдіру. Басқарма мамандары Басқармада әзірленген нормативтік құқықтық актілерге үнемі құқықтық мониторинг жүргізеді. Ай сайын құқықтық мониторинг жүргізу нәтижесі бойынша Талдамалық анықтама жасалады, онда норманың анықталған кемшіліктері мен ұсынылатын редакциясы көрсетіледі.
6. Мемлекеттік қызмет көрсету сапасын бақылау.
7. Көрсетілетін қызметті алушылардың мемлекеттік қызмет көрсету мәселесі бойынша шағымдануы туралы ақпарат (қосымша).

Басқармада 2016 жылы мемлекеттік қызмет көрсету мерзімі бұзылмады және шағым түспеді.

1. Мемлекеттік қызмет көрсету сапасын ішкі бақылау нәтижесі.

Басқарманың 2016 жылғы 4 сәуірдегі № 43 бұйрығымен бекітілген Басқарманың Мемлекеттік қызмет көрсету сапасына ішкі бақылау жүргізу жоспарына сәйкес Басқарма бөлімдері мен облыстың ведомствоға бағынысты орман шаруашылықтарында 8 тексеру жүргізілді. Тексеріс қорытындысы бойынша тексеру актілері жасалып, ұсынымдар жасалды. Ішкі бақылау жөніндегі тексерістің 2017 жылғы жоспары әзірленді.

1. Мемлекеттік қызмет көрсету сапасын бағалау және бақылау жөніндегі уәкілетті орган жүргізген мемлекеттік қызмет көрсету сапасын бақылау нәтижесі. Басқарма бөлімдері мен облыстың ведомствоға бағынысты орман шаруашылықтарында жүргізілген 8 тексеру барысында үш бұзушылық анықталды, Жануарлар дүниесін пайдалануға рұқсат беру қағидаларының талаптарын – 2 және ағаш кесу және орман билетін беру – 1.

Мемлекеттік қызмет көрсететін үш маманға ескерту түрінде жаза қолданылды.

1. Мемлекеттік қызмет көрсету сапасына қоғамдық мониторинг нәтижесі. Басқарманың және ведомствоға бағынысты орман мекемелерінің мемлекеттік қызмет көрсету нәтижесі бойынша қоғамдық мониторинг нәтижесі талданады да тиісті шаралар қабылданады.
2. Мемлекеттік қызмет көрсету сапасының одан әрі тиімділігі мен көрсетілетін қызмет алушылардың қанағаттандырылуын арттыру перспективасы.

Көрсетілетін қызметті берушілер мен көрсетілетін қызметті алушылармен үнемі әлеуметтік пікіртерім – сауалнама жүргізілуі.